
Tafsir Fi Zilalil al-Qur'an ini karya terbesar dan paling berkesan peninggalan penyusunnya Asy-Syahid 
Sayyid Qutb Rahimahullah. Beliau mengambil masa lebih sepuluh tahun menulisnya dan menceritakan di 
dalamnya intisari eksperimen keimanannya dan intipati pengalamannya di bidang da'wah menegakkan Agama 
Allah, Sebagaimana yang pernah beliau katakan: 

"Pada mulanya tiada maksud untuk menulis sebuah tafsir al-Qur'an mengikut cara yang biasa 
terdapat di dalam kitab-kitab tafsir, tujuannya semata-mata untuk menurunkan pengalaman 
seorang manusia yang hatinya, 'aqal fikirannya dan seluruh jiwanya terbuka kepada pengertian- 
pengertian yang diilhaminya daripada pembacaan al-Qur'an al-Karim". 

Tetapi hasil sebenar dari pengalaman tersebut lahir dalam bentuk tafsir al-Qur'an yang syumul sekurang- 
kurangnya dalam satu aspek yang banyak difokus dan diberi perhatian oleh penyusunnya iaitulah cara 
pertumbuhan generasi Islam pertama hasil daripada pengaruh al-Qur'an kitab Allah yang agung itu sehingga 
mencapai tahap tertinggi yang tidak pernah dicapai oieh mana-mana umat iain di dalam sejarah manusia, agar 
dengan demikian umat Islam hari ini kembali semula kepada kitabnya sekali lagi dan seterusnya memperolehi 
ilham darinya dan hidup di bawah bayangannya serta tumbuh membesar semula seperti dahulu dan 
menghapuskan timbunan-timbunan penyelewengan dan kemundurannya sejak berberapa abad yang lampau, 
dan melaksanakan semula tugasnya sekali lagi unutk kepentingan dirinya sendiri dan kepentingan kemanusiaan 
sejagat sepertimana yang pernah dilakukan pada masa dahulu iaitulah mengeluarkan manusia daripada 
kegelapan kepada cahaya yang terang benderang dengan izin Allah. 

Hati penyusun dipenuhi bisikan bahawa generasi pertama umat Islam yang meyaksikan mu'jizat-mu'jizat 
besar berlaku di depan matanya adalah secara langsung merupakan hasil dari pengaruh al-Qur'an al-Karim ke 
atas jiwa mereka yang menerimanya buat pertama kali dan mengikutinya dengan sebaik-baik cara, mana-mana 
generasi yang menerimanya dengan semangat dan roh yang sama diterima oleh generasi yang pertama itu, ia 
mampu membentuk di tengah-tengah realiti kehidupan di muka bumi ini suatu umat, suatu sistem dan satu 
entiti yang mengatasi mana-mana entiti yang dihasilkan oleh sistem-sistem ciptaan manusia yang rapuh dan 
tidak suci dari kekurangan dan kegoyahan. 

Kerana itulah penyusun tafsir Fi Zilalil al-Qur'an memberi tumpuan kepada cara penerimaan generasi kaum 
Muslimin pertama terhadap wahyu Rabbani dan bagaimana wahyu itu memberi kesan secara langsung ke 
dalam jiwa mereka, seolah-olah beliau berkata kepada kaum Muslimin: 

"Begitulah sepatutnya kita menghayati al-Qur'an dan mendapatkan ilham darinya agar kita 
memperolehi semula entiti kita yang kehilangan itu, dan menjadi kaum Muslimin yang sebenar serta 
mencapai apa yang dikehendaki Allah bagi agama yang diutusnya melalui pesuruhnya Rasulullah 
s.a. w dan mendaulatkannya ke atas seluruh agama yang lain " . 

Itulah nilai sebenar kitab tafsir ini. 

lanya bukan tafsir dalam ertikata menghurai pengertian lafaz-lafaz, walaupun aspek ini tidak ditinggalkan, 
dan bukan menghuraikan keindahan dan kemu'jizatan ungkapan-ungkapan di dalam al-Qur'an ai-Karim 
walaupun aspek' ini juga ada disebutkan, tetapi sejak mula lagi ia menitikberatkan tentang cara keimanan itu 
tumbuh di dalam jiwa, menerangkan pengaruh keimanan di dalam mewujudkan realiti yang dihayati, 
menterjemahkan pengertian-pengertian isi kandungan dalam semua aspeknya dengan wahyu aI-Qur'an ini, dan 
seterusnya menjadi realiti Islam sebenar yang dikehendaki dan disukai Allah serta yang telah ditaqdirkan 
keunggulan di muka bumi. 

' Allah telah menjanjikan kepada orang-orang yang beriman dari kalangan kamu dan mengerjakan amalan soleh bahawa 
mereka akan diberi warisan-warisan kekuasaan di muka bumi sebagaimana telah diberikan kepada orang-orang sebelum 
mereka, dan akan diteguhkan kedudukan agama mereka yang diredhai Allah dan akan menggantikan mereka dengan aman 
sentosa setelah menjadi takut, mereka beribadat kepada-Ku dan tidak mensyirikkan sesuatu dengan-Ku..." 


(Surah an-Nur : 55) 

AI-Qur'an sebuah kitab da'wah, kitab tarbiyah dan sebuah risalah untuk membentuk ((o^ 

(sebaik-baik umat yang dikeluarkan bagi manusia). Penyusun mahukan tafsirnya menjadi sebuah karya 
da'wah, tarbiyah dan pembangkit umat ini agar menyedari tanggungjawabnya dalam ertikata yang sebenar, 
dan membentuk di muka bumi ini suatu reaiiti yang mencerminkan hakikat Islam. 


Sudah ditaqdirkan Allah buku ini tersebar di kebanyakan negara di dunia Islam, samada di dalam 
bahasa asalnya iaitu bahasa Arab, atau dalam bentuk terjemahan dalam beberapa bahasa seperti bahasa Turki, 
bahasa Urdu, bahasa-bahasa Afrika dan beberapa juzu'nya telahpun diterjemahkan ke dalam bahasa lnggeris. 


Apabila Penerbitan Warisan Sdn Bhd meminta kebenaran hak menterjemah Ke bahasa Melayu dan 
hak mencetak dan menerbitkannya agar dimanfa'atkan oleh penduduk Malaysia yang berminat, kami 
menyambut baik permintaan tersebut dan mengizinkan Penerbitan berkenaan melaksanakannya. 

Kini telahpun dimulakan percetakan terjemahan "J5£" dalam bahasa Melayu. Saya merasa gembira dapat 
menuliskan kata pengantar ini dan mengalu-alukan usaha pihak pengurusan Penerbitan Warisan Sdn. Bhd. dan 
menyanjung tinggi usaha gigih penterjemahan oleh Ustaz Yusoff Zaky Haji Yacob. Saya berharap Allah 
memberikan manfa'at dengan terjemahan ini, dan menerima baik usaha penyusunnya, penterjemahnya dan 
penerbitannya, serta menjadikannya semata-mata ikhlas kepada Allah dan dituliskan di dalam lambaran amalan 
mereka pada hari Qiamat. 


(jj*! 


Muhammad Qutb. 

JUrf- 

Inilah penjelasan yang amat penting untuk pembaca Tafsir Fi Zilal dan buku-buku karangan asy-Syahid 
Sayyid Qutb yang lain yang kami petikkan sebahagiannya dari muqaddimah buku 
bahagian yang kedua dari buku j a itu karangan akhir beliau sebelum buku 

JjjLSI „a jJU- Muqaddimah ini ditulis oleh saudara beliau penulis Islam terkemuka di akhir abad ini 
iaitu al-Ustaz al-Kabir Muhammad Qutb 1 dan dalam muqaddimah ini beliau telah mendedahkan 
beberapa salah faham yang ditimbulkan oleh pembaca-pembaca yang tidak menghayati karangan 
Sayyid Qutb secara menyeluruh atau membacanya secara tebuk-tebukan di sana sini lalu membuat 
kesimpulan-kesimpulan yang gopoh dan zalim yang mencemari persepsi beliau yang sebenar tanpa 
usaha menyelaras dan mensepadukannya dengan keterangan-keterangan beliau yang lain ditempat- 
tempat yang lain untuk mendapatkan satu persepsi yang betul yang dikehendaki beliau atau salah 
faham dan fitnah yang sengaja diada-adakan oleh musuh-musuh Islam yang begitu ghairah semasa 
hayat beliau untuk menghapuskan beliau dan memburuk-burukkan pemikiran Islamiyahnya yang tegas 
dan murni. Semoga muqaddimah ini menjadi garis panduan yang penting kepada para pembaca 
apabila menemui sesuatu ungkapan dalam Fi Zilal atau lainnya yang sekali imbas mendorong ke arah 
kesimpulan-kesimpulan yang melulu. Dengan pembacaan dan penelitian yang sedemikian hemat 
dapat menghindarkan pembaca dari kemungkinan-kemungkinan terperangkap dalam tompokan- 
tompokan buih yang dimaksudkan yang terjana dalam curahan arus pemikiran Sayyid Qutb yang 
begitu meluas dan mendalam. 


V 


- Penterjemah - 


J 


Satu perkara lagi yang saya kemukan sebagai jawapan kepada sahabat-sahabat saya yang bertanya dan 
membuat cadangan itu, iaitu saya selama-lamanya telah bersumpah ketika mengulangi cetak buku-buku 
karangan saudara saya bahawa saya akan mengekalkan segala isi kandungannya sebagaimana asalnya tanpa 
sebaranga tambahan, potongan dan penerangan agar para pembacanya dapat membaca sebagaimana yang 
ditulis sendiri oleh beliau tanpa sebarang pindaan, walaupun di sana pada pandangan setengah orang terdapat 
ungkapan-ungkapan yang memerlukan pindaan dengan dipotong atau ditambah atau diulas atau 
dinotakakikan dan walaupun setengah-setengah orang itu sendiri sibuk menimbulkan setengah T setengah isu 
yang sebenarnya tidak wujud seperti (mengatakan beliau terpengaruh dengan) isu kesatuan kewujudan atau 

Sebenarnya di dalam Tafsr Fi Zilal memang terdapat ungkapan-ungkapan yang menimbulkan salah faham 
pembaca yang mengambil ungkapan-ungkapan itu sahaja selaku ungkapan-ungkapan yang selalu digunakan 
oleh pendokong-pendokong konsep Tetapi bagi pengkaji yang saksama apabila menemui lebih 

daripada satu tempat dalam Tafsir Fi Zilal Qur'an ungkapan-ungkapan yang terang dan tegas yang 
menunjukkan bahawa pengarangnya beriman bahawa Allah berlainan dari makhluk-makhluk-Nya dan di sana 
tiada ruang untuk dicampuradukkan di antara Khaliq dan makhluk di dalam mana-mana sifat dari sifat-sifat-Nya 
dan di dalam mana-mana perbuatan dari perbuatan-perbuatan-Nya, maka seharusnya ia merujukkan maksud 
ungkapan-ungkapan pengarangnya yang jelas dan tegas agar dengan itu hilanglah segala kekeliruan. Apa 
fikiran anda jika ada orang membaca perkataan para Hawari - yang masing-masing mempunyai kedudukan 
yang tinggi - di dalam al-Qur'an: 


' Antara karangan beliau yang telah saya terjemahkannya ke bahasa ibunda ialah " Salah Faham Terhadap Islam " dan "Memahami 
Jiwa Manusia Menurut Perspektif Islam" 

"Apakah Tuhanmu berkuasa menurunkan kepadakami satu hidangan dan langit? 

(Surah al-Ma'idah: 112) 

... lalu dia mengulaskan perkataan ini dengan mengatakan bahawa para Hawari meragui kekuasaan Allah I 
Apakah ulasan itu benar? 

Tentulah tidak benar sama sekali! Kerana kita mengetahui dari a!-Qur'an dengan penuh keyakinan 
bahawa para Hawari adalah orang-orang yang beriman dan seseorang yang beriman sudah tentu tidak akan 
meragui kekuasaan Aliah. Justeru itu ungkapan para Hawari yang megeiirukan itu wajib dita'wilkan atau lebih 
jelas, ungkapan mereka "Apakah Tuhanmu berkuasa menurunkan kepada kami satu hidangan dari langit?" 
seharusnya dita'wilkan dengan ta'wilan yang mengubahkannya dari pengertiaannya yang zahir agar selaras 
dengan kehendak keyakinan kita terhadap keimanan para Hawari itu. Begitulah juga halnya dengan ungkapan- 
ungkapan yang mengelirukan yang terdapat dalam Tafsir Fi Zilal ketika mentafsirkan Surah al-Hadid atau Surah 
al-lkhias, di mana ungkapan-ungkapan yang mengelirukan itu seharusnya dita'wilkan dengan pengertian dari 
ungkapan-ungkapan pengarangnya yang jelas dan tegas yang terdapat dalam kitab itu sendiri, iaitu pengertian 
yang dapat menolakkan sebarang saranan yang mengaitkan dengan konsep Sjaj yang salah itu. 

Walau bagaimanapun dalam buku yang.kami persembahkan hari ini terdapat penerangan yang lebih jelas 
lagi mengenai persoalan ini dan menghapuskan sebarang kekeliruan seperti itu. Tersebut di dalam bab 
"Uluhiyah dan 'Ubudiyah" (m.s. 81): 

"Kefahaman Islam secara total memisahkan di antara tabi'at Uluhiyah dan tabi'at 'Ubudiyah dan di 
antara posisi Uluhiyah dan 'Ubudiyah dan di antara ciri-ciri Uluhiyah dan 'Ubudiyah. Kedua-duanya 
tidak sama dan tidak bercampuraduk". 

Dan tersebut dalam bab yang sama (m.s. 1 1 6): 

"Islam menganggap isu tauhid sebagai isu perdana dan isu teragung. Mentauhidkan Uluhiyah, 
mengkhususkan Uluhiyah dengan ciri-cirinya kepada Allah sahaja dan mengakui ciri-ciri Uluhiyah itu 
hanya terhak kepada Allah sahaja, dan konsep kesyumulan 'Ubudiyah itu meliputi segala sesuatu 
dan segala yang hidup dan menanggalkan darinya segala ciri Uluhiyah, maka konsepsi tauhid 
dengan tahap dan kesyumulan yang sedemikian itulah tauhid yang menjadi tunggak dan teras 
pertama Islam." 

Sebagaimana yang anda lihat itulah ungkapan-ungkapan tauhid yang amat jelas dan tegas (yang 
dikemukakan beliau) yang harus diselaras dan dirujukkan kepadanya apa sahaja ungkapan beliau yang tidak 
sengaja yang menimbulkan kekeliruan dan salah faham. 



****** 

Dan walaupun pernah dikatakan setengah orang bahawa fikiran Sayyid Qutb ialah fikiran Khawarij! 

Yang lumrah diketahui umum tentang golongan Khawarij ialah mereka yang mengkafirkan orang-orang 
yang mengerjakan maksiat dan mereka hanya mengira amalan dan perbuatan yang lahir sahaja tanpa melihat 
kepada niat yang menyertainya. Mereka menghukum kafir siapa sahaja yang disukai mereka semata-mata 
kerana perbezaan pendapat dan perbezaan perilaku tanpa merujukkan kepada kaedah-kaedah syara' mengenai 
hukum-hukum pendapat dan perilaku itu. 

Dalam buku yang ada di tangan kita sekarang iaitu buku <^5L«yi pembaca dapat menemui 

satu contoh pemahaman (beliau) yang jelas dan betul terhadap kaedah-kaedah syara' yang diambil dari kitab 
Allah dan sunnah Rasulullah s.a.w dalam pesoalan kuasa hakimiyah yang menjadi pokok perbincangan. 


Ujar Sayyid Qutb dalam bab "Uluhiyah dan 'Ubudiyah" (m.s. 167) berhubung dengan tafsiran ayat-ayat 
dalam Surah an-Nisa': 

hingga kepada ayat: 



" Oleh itu demi Tuhanmu, mereka sebenarnya tidak beriman sehingga mereka berhakimkan kepadamu dalam perkara-perkara 
yang telah dipertikaikan di antara mereka kemudian mereka tidak dapati di dalam hati mereka sebarang perasaan terkilan 
terhadap keputusan yang telah diputuskan engkau dan mereka menerimanya dengan penuh kerelaan. (65)" 


"Kita berhadapan dengan sekelompok manusia di dalam masyarakat Islam di negara Islam yang 
"mendakwa" bahawa mereka telah beriman kepada perintah yang telah diturunkan kepada Nabi 
s.a.w. dan kepada perintah yang telah diturunkan Allah sebelumnya iaitu mereka berkata: "Kami 
mengaku tiada Tuhan melainkan Allah dan Muhammad itu Rasulullah dan segala kerasulan adalah 
benar belaka dan segala syari'at yang dibawa oleh rasul-rasul itu adalah benar, dan seterusnya 
mengaku bahawa malaikat itu benar. Akhirat itu benar, qadha' qadar yang baik dan buruk adalah 
benar. Inilah makna beriman kepada apa yang diturunkan oleh Allah kepada Rasulullah s.a.w. dan 
apa yang duturunkan Allah sebelumnya dan mereka mendakwa telah beriman dengan perkara- 
perkara ini semua. 

Tetapi Allah tidak menerima dakwaan mereka ini dan tidak menganggapkan dakwaan ini sebagai 
keimanan, malah Allah melahirkan kehairanan terhadap sikap dakwaan mereka yang seperti ini!" 

Mengapa? Mengapa Allah tidak menerima dan mengambil kira dakwaan dan pengakuan ini dari mereka? 

"Sebab mereka membuat pengakuan dan dakwaan itu, "sedangkan mereka masih ingin 
berhakimkan taghuf' bukannya berhakimkan syari'at Allah dan mereka tidak merujukkan perkara- 
perkara yang dipertikaikan mereka kepada Allah dan rasul-Nya. Kata-kata "taghuf' mengikut 
tafsiran al-lmam ibn Jarir at-Tabari ialah setiap yang menentang Allah dan disembah selain Allah 
sama ada dengan paksaan darinya atau dengan keta'atan sukarela dari orang-orang yang 
menyembahnya sama ada yang disembahkan itu manusia atau syaitan atau berhala atau patung 
atau sesuatu kejadian yang lain" mereka mahu berhakimkan kepada mana-mana peraturan dari 
syari'at taghut ini dan tidak mahu berhakimkan kepada syari'at Allah. Justeru itu Allah sifatkan 
mereka sebagai orang-orang yang membuat dakwaan sahaja bukannya orang-orang yang benar 
beriman. Dakwaan mereka yang berkata bahawa mereka beriman kepada wahyu yang diturunkan 
kepada Nabi s.a.w. dan kepada wahyu yang diturunkan sebelumnya menunjukkan secara pasti 
bahawa pengakuan dengan lidah: Aku mengaku bahawa tiada Tuhan melainkan Allah dan 
Muhammad itu Rasulullah, malaikat itu benar dan Akhirat itu benar dan seterusnya mengakui 
seluruh kerasulan itu benar dan mengaku bahawa qadha' qadar Allah yang baik dan yang buruk itu 
benar adalah tidak diterima Allah dan tidak dikirakannya sebagai syahadat yang memasukkan 
orang-orang yang mengucapnya ke dalam Islam dan memberikan kepadanya sifat Muslimin dan hak 
terpelihara darah dan harta mereka apabila syahadat itu disertai keinginan dan kemahuan 
berhakimkan kepada syari'at yang lain dari syari'at Allah dan kemahuan tidak mahu merujukkan 
perkara-perkara yang dipertikaikan mereka dalam mana-mana urusan kehidupan insaniyah kepada 
Allah". 

Kemudian beliau berkata (m. s. 169): 

"Dan selepas Allah memutuskan bahawa mereka berdusta di dalam dakwaan mereka yang 
mengatakan bahawa mereka telah beriman kepada wahyu yang diturunkan kepada Rasulullah 
s.a.w. dan wahyu yang telah diturunkan kepada rasul-rasul sebelumnya dengan dalil mereka masih 
ingin berhakimkan taghut sedangkan mereka telah diperintah supaya mengingkarkannya," 

maka kemahuan dan kecenderungan mereka yang sedemikian rupa itulah yang telah membohongi pengakuan 
lisan mereka dan menghapuskan nilainya dan selepas itu Aliah menyifatkan mereka sebagai orang yang 
bermuka dua. 

Kemudian mereka berkata pula (m.s. 170): 

"Penjelasan akhir dalam konteks ini merupakan nas yang jelas (&l>“=) yang menetapkan satu-satunya 
syarat iman yapg diungkap dalam salah satu bentuk penegasan yang amat kuat: 

"Oleh itu demi Tuhanmu mereka sebenarnya tidak beriman sehingga mereka berhakimkan kepadamu dalam perkara-perkara 
yang telah dipertikaikan di antara mereka kemudian mereka tidak dapati dalam hati mereka sebarang perasaan terkilan 
terhadap keputusan yang telah diputuskan engkau dan mereka menerimanya dengan penuh kerelaan. (65)" 


(Surah an-Nisa') 

Ayat ini merupakan nas yang amat jelas fetH dan pemutus (j^) yang tidak memberi sebarang ruang 
untuk diperdebatkan dan dipertikaikan di samping tidak memberi sebarang ruang kepada pendapat yang lain 
selepasnya, kerana nas ini adalah dari nas yang padu atau utuh (f^) yang tidak memberi ruang kepada 
sebarang fikiran setelah ditetapkannya. 

Nas ini bertujuan menjelaskan bahawa orang-orang yang mendakwa beriman kepada wahyu yang telah 
diturunkan kepada Rasulullah s.a.w. dan wahyu yang diturunkan kepada rasul-rasul sebelumnya iaitu orang- 
orang yang berkata: Kami mengakui bahawa tiada Tuhan melainkan Allah dan Muhammad itu Rasulullah, 
sekalian rasul itu benar, kitab-kitab Allah itu benar, para malaikat itu benar, hari Akhirat itu benar, qadha' qadar 
yang baik dan yang buruk itu benar... mereka yang membuat pengakuan sedemikian jika masih mempunyai 
keinginan dan kemahuan untuk berhakimkan kepada syari'at yang lain daripada syari'at Allah dan sekalipun 
mereka berhakimkan syari'at Allah dan sunnah nabi-Nya, tetapi hati mereka tidak bersetuju dan tidak 
menerimanya dengan penuh kerelaan, maka perkataan dan pengakuan mereka tidak diterima dan diambil kira 
dan mereka tidak termasuk dalam golongan Mu'minin dan tidak mendapat sifat keimanan, kerana pengakuan 
lisan hanya dipakai dan diambil kira jika tidak disertai keinginan dan kemahuan untuk berhakimkan kepada 
yang lain dari syari'at Allah dan jika tidak ditemani perasaan tidak redha dan tidak menerima hukum-hukum 
Allah dan Rasul-Nya dalam mana-mana urusan kehidupan. 

Dan akhirnya beliau berkata (m.s. 177-178): 

"Tetapi apabila isu ini dirujukkan kepada dasarnya iaitu kuasa memperhambakan manusia dan kuasa 
menggubalkan undang-undang, untuk mereka merupakan ciri-ciri utama Uluhiyah yang tiada 
seorang pun yang beriman kepada Allah sanggup mendakwa dan mengaku mempunyai ciri-ciri itu. 

Dan orang yang mendakwa mempunyai kuasa hakimiyah dan kuasa memperhambakan manusia 
dengan undang-undang yang digubalkannya bererti mendakwa mempunyai ciri Uluhiyah dan 
sesiapa yang turut mengakurkan dakwaannya atau berhakimkan kepada undang-undang yang 
digubalkan dari hasil pemikirannya sendiri untuk orang ramai - kecuali ia dipaksa menerima 
undang-undang itu sedangkan tidak sukakannya atau ia menentang dengan kuasa yang ada 
padanya atau menentang dengan lidah atau dengan hatinya - maka bererti ia mengakurkan orang 
itu sebagai mempunyai ciri Uluhiyahdan dan seterusnya sesiapa yang menolak berhakimkan kepada 
syari'at Allah dalam segala urusan kehidupan bererti menolak pengakuan terhadap Uluhiyah Allah 
S.W.T walau dalam mana-mana aspek alam ini iaitu aspek kehidupan manusia dan sesiapa yang 
turut mengakurkan penolakannya bererti ia turut berkongsi menolak Uluhiyah Allah tidak boleh 
disifatkan sebagai seorang Muslim walaupun ia mendakwa dengan lisannya selama dakwaannya itu 
disertai dengan sesuatu perbuatan yang membatalkan erti dakwaannya, iaitu keinginan dan 
kemahuannya untuk berhakimkan taghut tanpa berhakimkan syari'at Allah dan tidak berhakimkan 
undang-undang yang diturunkan Allah. 

Kami berkata dengan merujukkan kepada dasar-dasar yang ditetapkan oleh nas-nas al-Qur'an yang 
jelas atau soreh ini bukannya merujukkan kepada mafhum-mafhum yang diambil darinya, maka 
penjelasan yang lain tidak lagi diperlukan dan tidak ada lagi ruang untuk perdebatan yang serius 
kecuali perdebatan untuk menegakkan benang basah yang tidak wajar dihormati!" 

Dari nas-nas kami terangkan dengan panjang lebar ini jelas ternyata bahawa perbuatan mengkafirkan 
seseorang dalam persoalan yang bergantung dengan isu hakimiyah itu adalah disyaratkan dengan wujudnya 
keinginan dan kemahuan hendak berhakimkan taghut dan wujudnya keredhaan terhadap undang-undang yang 
lain dari undang-undang Allah. Inilah pendapat yang disepakati oleh para ulama' Islam di seluruh negeri dan di 
seluruh zaman terutama para ulama' salaf dari umat Muslimin. Allah cucurkan keredhaah-Nya ke atas mereka. 

Adapun untuk menghukum generasi Muslimin sekarang ini apakah mereka mempunyai keyakinan untuk 
berhakimkan taghut dan redha dengan syari'at yang lain dari syari'at Allah atau kemahuan dan keredhaan yang 
sedemikian belum lagi wujud dengan sempurna di kalangan mereka, maka ia merupakan satu persoalan yang 

mungkin menimbulkan pandangan yang berbeza-beza tetapi yang menjadi asas pertimbangan ialah dengan 
mengguna dasar-dasar syar'iyyah di mana ditegakkan hukum-hukum Islam. 


Dan walaupun saudara saya pernah dituduh bahawa beliau menampilkan da'wahnya dengan cara yang 
bertentangan dengan perintah Aliah yang menyuruh berda'wah dengan menggunakan cara hikmat dan nasihat 
yang baik serta menggunakan kata-kata yang lemah lembuti 

Ramai orang memahami bahawa di antara maksud menggunakan methodologi hikmat dan nasihat yang 
baik itu ialah menepuk-nepuk bahu orang-orang yang melakukan kesalahan-kesalahan dan penyelewengan- 
penyelewengan dan tidak menghadapi mereka dengan cara tegas kerana bimbang mereka akan lari dari 
da'wah dan enggan memberi sambutan kepadanya. Dari manakah mereka membawa pemahaman ini terhadap 
maksud arahan Rabbani yang mulia ini? 

Apakah di sana ada orang yang lebih faham terhadap maksud arahan yang mulia ini dari para rasul yang 
dihadapkan arahan ini kepada mereka? Bagaimanakah Rasulullah s.a.w memahami arahan Allah yang 
diturunkan kepadanya supaya menyeru manusia ke jalan Allah dengan menggunkan methodologi hikmat dan 
pengajaran yang baik? Bagaimanakah Musa dan Harun a.s memahami arahan Allah supaya berbicara dengan 
Fir'aun dengan kata-kata yang lemah-lembut VjS) agar baginda menerima pengajaran atau takut kepada 

Rasulullah s.a.w. telah bertindak menyampaikan da'wah sebagaimana yang diperintahkan Allah 
kepadanya lalu kaum Quraysy bersungut: la telah mencela tuhan-tuhan kami, membodoh-bodohkan minda 
kami dan mengkafirkan bapa-bapa dan datuk-datuk nenek kami. 

Sedangkan Musa dan Harun a.s. telah memulakan da'wah mereka dengan berkata kepada Fir'aun selamat 
sejahtera ke atas orang yang mengikut hidayat cs-^i 4*1 c> . Mereka tidak berkata kepada Fir'aun: 

Selamat sejahtera ke atas anda... kerana dalam ungkapan tadi terdapat saranan yang jelas bahawa Fir'aun tidak 
mengikut hidayat. Kemudian mereka iringi dengan penjelasan: 

c? CJ\xi\ ol l 

"Sesungguhnya telah diwahyukan Allah kepada kami bahawa azab (Allah) akan ditimpakan ke atas sesiapa yang mendusta 
dan berpaling (dari hidayat). (48)". 

(Surah Taha) 

Dalam kata-kata ini terdapat ancaman yang terus-terang terhadap Fir'aun dan kaumnya bahawa 'azab 
sedang menunggu mereka jika mereka mendustakan keduanya dan berpaling dari kebenaran yang 
dibentangkan keduanya kepada mereka. Inilah bentuk "kata-kata yang lemah lembut" (tyi VjS) yang 
diperintahkan Allah kepada keduanya supaya ditujukannya kepada Fir'aun. 

Berda'wah dengan lemah-lembut memang wajib, iaitu berlemah-iembut untuk melahirkan kebenaran 
bukannya berlemah-iembut untuk menyembunyikan kebenaran! Perbuatan yang akhir inilah yang 
diterangkan Allah kepada nabi-Nya. 



"Mereka suka jika engkau bersikap lunak, mereka juga suka bersikap lunak.(9)". 

(Surah al-Qalam) 



Sayyid Qutb tidak pernah mengatakan kepada seseorang: Awak kafir! Malah apa yang selalu dikatakan 
beliau: Keimanan itu mempunyai ciri-ciri yang tertentu yang diterangkan dalam kitab Allah dan sunnah Rasul. 
Begitu juga kekufuran mempunyai ciri-ciri yang diterangkan dalam kitab Allah dan sunnah Rasul. Justeru itu 
sesiapa yang mendapati pada dirinya ciri-ciri keimanan pada dirinya, maka hendaklah ia bersyukur kepada Allah 
terhadap ni'mat yang telah dikurniakan kepadanya dan sesiapa yang mendapati pada dirinya ciri-ciri sebaliknya, 
maka hendaklah ia bertaubat kepada Allah dan membersihkan diri dari ciri-ciri yang mengeluarkannya dari 
keimanan. Itulah maksud menggunakan methodologi hikmat dan nasihat yang baik untuk menghadapi situasi- 
situasi manusia yang berada dalam keadaan tersisih yang dihayati Islam pada hari ini. Itulah keadaan tersisih 
yang diisyaratkan Rasulullah s.a.w dalam sebuah hadithnya. 

"Islam bermula dengan keadaan tersisih dan akan kembali kepada keadaan tersisih sebagaimana mulanya. Justeru itu 
Syurgalah balasannya kepada orang-orang yang tersisih. " 

(Hadith ini dikeluarkan oleh Muslim) 

Kami harap mendapat taufiq dari Allah... 


ttg. 

Muhammad Qutb. 



F 



Al-Maghfurulahu al-'Arif billah as-Syahid ibn Qutb Ibrahim telah dilahirkan pada tahun 1906 di kampung 
Musyah, daerah Asyut, Mesir dalam satu keluarga yang kuat mematuhi ajaran agama dan mempunyai 
kedudukan yang terhormat di kampung itu. 

Bapanya Haji Qutb Ibrahim seorang yang disegani umum dan banyak berbakti kepada orang-orang miskin. 
Setiap tahun beliau menghidupkan hari-hari kebesaran Islam dengan mengadakan majlis-majlis jamuan dan 
tilawah al-Qur'an di rumahnya terutama di bulan ramadhan. Ibunya juga seorang yang bertaqwa dan mencintai 
al-Qur'an. Ketika majlis-majlis tilawah al-Qur'an diadakan di rumahnya, ia mendengar dengan lebih khusyu' 
dengan seluruh perasaan dan jiwanya. Pemandangan ini begitu melekat di dalam ingatan anaknya sayyid Qutb 
yang masih kecil di waktu itu dan menjadi kenangan yang manis dalam usia selanjutnya sehingga beliau pernah 
berangan-angan mempunyai suara yang merdu dan lunak seperti para qari untuk memperdengarkan tilawah al- 
Qur'an kepada ibunya yang menyintai al-Qur'an, tetapi beliau tidak sedar bahawa taqdir ilahi tidak 
melahirkannya untuk menjadi seorang qari yang bersuara emas, malah untuk menjadi seorang mufassir yang 
agung di zamannya. 

Beliau telah menghafal al-Qur'an sejak dalam usianya yang belum mencecah sepuluh tahun dan dengan 
itu beliau telah merealisasikan cita-cita dan impian ayah dan ibu yang dikasihi dan beliau merakamkan hutang 
budi keduanya yang telah menanam benih-benih kecintaan kepada al-Qur'an di dalam kata persembahan dua 
buku karya sulungnya yang terkenal dengan pengajian al-Qur'an. 

Di sepanjang zaman kanak-kanak dan remajanya beliau telah memperlihatkan petanda-petanda 
kecergasan yang tinggi dan bakat-bakat yang cemerlang yang menarik perhatian para guru dan pendidiknya, di 
samping memperlihatkan kegemaran membaca yang lahap, keberanian mengemukakan pertanyaan-pertanyaan 
dan mengeluarkan pendapat-pendapat yang bernas. 

Beliau sentiasa mendampingi al-Qur'an sehingga beliau memasuki Kuliyyah Darul-'Ulum sebuah institusi 
pengajian tinggi Islam dan sastera Arab yang terkenal di seluruh dunia Islam, di mana kefahaman al-Qur'aniyah 
dan pemikiran Islamiyah beliau semakin subur dan terserlah. Setelah menamatkan pengajian tingginya, beliau 
menceburkan diri di bidang keguruan dan penulisan dan akhir dipindahkan ke bahagian pentadbiran di 
Kementerian Pelajaran di Qahirah. 

Kini nama beliau begitu terkenatselaku seorang penulis yang prolifik yang bukan sahaja menulis dalam 
akhbar-akhbar dan majalah-majalah ilmiyah yang terkemuka, malah menerbitkan majalah-majalah yang lebih 
berwawasan dri majalah-majalah yang wujud di masa itu hingga menggugatkan pihak-pihak tertentu. 
Penulisan-penulisan beliau diminati ramai terutama generasi muda. Mereka tertarik dengan penjelasan; 
penjelasannya yang tajam, pendedahannya yang berani dan analisisnya yang mendalam. 

Setelah merasa cukup matang, maka pada tahun 1945 beliau memutuskan untuk memulakan penulisan 
buku-buku. Ketika itu beliau menghampiri empat puluh tahun. Dan sejak tahun itu hingga ke tahun 1950 
beliau telah berjaya menghasilkan dua puluh enam buah buku yang bermutu dalam berbagai-bagai bidang 
penulisan sastera dan Islamiyah. 

Pada tahun 1948 beliau dihantar ke Amerika untuk mempelajari sistem pengajian dan pembelajaran di 
negara yang termaju itu dan selama hampir dua tahun berada di sana, beliau telah membuat kajian yang lebih 
mendalam dari bidang yang menyangkut pendidikan dan pembelajaran di negara itu, iaitu beliau telah 
melakukan pengamatan-pengamatan yang luas mengenai kehidupan di Amerika yang banyak 
mengecewakannya. Kini beliau telah melihat dan mengenal tamadun Amerika dari dekat. Kemudian dalam 
suratnya kepada pujangga Taufiq al-Hakim beliau menulis : "Amerika mempunyai segala sesuatu kecuali roh". 

Sekembalinya dari Amerika beliau memutuskan untuk menumpukan hayatnya kepada pengajian Islamiyah 
dan harakat Islamiyah dan meninggalkan gelanggang sastera yang menjadi gelanggang peminatannya di zaman 
silam. Sewaktu merakamkan titik peralihan ini beliau menulis : 

"Orang yang menulis kajian ini ialah seorang yang hidup membaca selama empat puluh tahun 
genap. .Kegiatannya di peringkat pertama ialah membaca dan menela'ah kebanyakan hasil-hasil 
pengajian dalam berbagai-bagai bidang pengetahuan manusia termasuk kajian yang menjadi bidang 
ikhtisasnya dan kajian-kajian yang menjadi bidang kegemarannya. Dan pada akhirnya dia pulang ke 
' pangkal jalan iaitu pulang kepada sumber 'aqidah ( Ai-Qur'an ) pandangan dan kefahamannya. Dan 
di sana ia dapati bahawa seluruh apa yang di bacanya itu amat kerdil jika dibandingkan dengan 
potensi-potensi 'aqidah Islam yang agung itu akan terus dengan sifat agungnya. 
Walaubagaimanapun ia tidak menyesal atas kehabisan umurnya selama empat puluh tahun itu, 
kerana dengan usianya yang selama itu, ia berjaya mengenal hakikat jahiliyah, mengenal 
penyelewengnya, kekerdilannya, kekosongannya, kesongsangannya, kesesiaannya dan dakwaan- 
dakwaannya yang karut. Sejak itu ia sedar dengan penuh keyakinan bahawa seseorang muslim tidak 
boleh menyatukan dua sumber ilmu pengetahuan yang berlainan itu untuk diterima olehnya". 

Tahun 1951 - 1964 merupakan masa peralihan beliau kepada penulisan-penulisan Islamiyah yang serius 
dan cemerlang di samping merupakan tahun-tahun yang amat produktif, di mana lahirnya karya-karya agung 
yang menjadi buku-buku warisan Islamiyah yang penting di zaman ini dan di zaman-zaman mendatang. Dan 
karya yang menjadi mercu tanda daya penghasilan intelektualnya ialah "Tafsir Fi zilaliI-Qur'an" dan juzu' 
pertama dari tafsir ini muncul pada tahun 1952 dan beliau telah menyelesaikan penulisan tafsir ini sebanyak tiga 
puluh juzu' pada akhir tahun lima puluhan, iaitu mengambil masa kira-kira hampir lapan tahun. 

Tafsir Fi zilalil-Qur'an adalah ditulis bersandarkan kepada kajian-kajian beliau yang mendalam, yang 
ditimba secara langsung dari al-Qur'an dan as-Sunnah, di samping bersumberkan kitab-kitab tafsir yang 
mu'tabar. Beliau memasuki ke dalam penulisan tafsir ini setelah melengkapkan dirinya dengan pengalaman- 
pengalaman dan kajian-kajian yang kaya di bidang penulisan, keguruan, pendidikan dan pengamatannya yang 
luas dan tajam dalam perkembangan-perkembangan sosial dan politik dunia semasa. Beliau telah 
menghabiskan lebih dari separuh usianya dalam pembacaan dan penela'ahan yang mendalam terhadap hasil- 
hasil intelektual manusia di dalam berbagai-bagai bidang pengajian dan teori-teori, berbagai-bagai aliran 
pemikiran semasa dan berbagai-bagai kajian mengenai agama yang lain. 

Di samping itu tafsir Fi Zilalil-Qur'an adalah ditulis dengan tinta derita dan sengsara yang begitu pahit 
akibat penindasan dan permainan politik gila kuasa yang zalim di zaman itu. Beliau telah mengalami 
penyeksaan fizikal yang kejam dan tidak berperi kemanusiaan dan seluruh kesengsaraan ini telah membuat 
seluruh entiti beliau tertumpu kepada Allah dan kepada penghayatan al-Qur'an di mana beliau hidup di bawah 
bayangan al-Qur'an dengan seluruh jiwa dan perasaan dan hidup sebagai penda'wah yang 'arifbillah', sabar, 
gigih, redha, tenang, tenteram, berserah bulat kepada Allah, tidak mengenal kalah dan putus asa. Semua itu 
merupakan faktor-faktor penting yang melahirkan tafsir Fi Zilalil Qur'an di dalam bentuknya yang unik yanq 
mengatasi tafsir-tafsir yang lain. 

Sebelum memasuki ke dalam pentafsiran isi kandungan al-Qur'an beliau telah membuat kajian yang 
mendalarn selama beberapa tahun untuk mencungkil rahsia-rahsia struktur pengungkapan al-Qur'an dan uslub 
penyampaiannya yang indah dan penuh mu'jizat. Hasil kajian Qur'aniyah yang ulung itu telah dibukukan 
dengan judul dJto J* ( Penggambaran yang Seni di dalam al-Qur'an ) di terbitkan pada tahun 1945 

kemudian diiringi pula dengan buku djill tJ «ui. (Pemandangan-pemandangan Qiamat Di Dalam Al- 
Qur'an) diterbitkan pada tahun 1947 sebagai huraian dan pelengkap kepada bukunya yang pertama. Hasil 
kajian yang gemilang ini telah disifatkan oaleh para pengkaji sebagai anak kunci yang dikumiakan Allah kepada 
beliau untuk membongkarkan rahsia-rahsia keindahan al-Qur'an yang unik itu. Dan buku-buku inilah yang 
banyak dirujukkan oleh beliau dalam tafsirnya, yang lahir kira-kira tujuh tahun selepas lahirnya buku-bukunya 
yang pertama itu. 

Tafsir "Fi Zi!alil-Qur'an" berbeza dari tafsir-tafsir yang lain apabila beliau menggunakan satu methodologi 
pentafsiran yang membersihkan pentafsiran dari perbicaraan-perbicaraan sampingan dan selingan yang tidak 
disarankan oleh nas-nas ai-Qur'an. Justeru itu beliau menjauhkan tafsirnya dari perbahasan-perbahasan bahasa 
dan tata bahasa, perbahasan-perbahasan ilmu al-kalam dan ilmu fiqah dan dari cerita-cerita dongeng Israeliyat 
yang lumrah dalam kebanyakan tafsir termasuk tafsir-tafsir yang terkenal sebagai sumber-sumber rujukan. Di 
samping itu beliau juga menjauhkan tafsirnya dari menundukkan nas-nas al-Qur'an kepada penemuan- 
penemuan dan pendapat-pandapat sains yang sering dilakukan oleh orang-orang yang terlalu ghairah untuk 
mendampingkan pentafsiran al-Our'an dengan pentafsiran sains, sedangkan sumber kedua-dua tafsir itu adalah 
berlainan iaitu al-Qur'an bersumberkan wahyu dari Allah pencipta yang mengetahui segala sesuatu sementara 
sains bersumberkan intelektual manusia yang tidak syumul, tidak mantap dan sering berubah-ubah. 

Beliau telah menyifatkan perbahasan-perbahasan sampingan itu sebagai campuraduk yang merosakkan 
jalan penyampaian al-Qur'an yang indah, lurus dan jelas dan seterusnya menyifatkan perbahasan-perbahasan 

itu sebagai halangan-halangan "yang melindungkan al-Qur'an dari jiwa saya dan melindungkan jiwa saya dari 
al-Qur'an". 

Walaupun Tafsir Fi Zilalil Qur'an telah' selesai ditulis dan walaupun masih meringkuk di dalam penjara, 
namun beliau masih belum puas menimba lautan Kalamullah. Ufuk-ufuk pemikirannya yang meluas, gagasan- 
gagasan Islamiyah yang segar dan baru, pandangan-pandangan dan perasaan-perasaan kesedarannya yang 
lebih halus meransangkan hati dan jiwanya, justeru itu, pada awal tahun 1960 beliau sekali lagi tampil dengan 
penuh dedikasi mengemaskinikan Tafsir Fi Zilalil-Qur'an dengan menokokkan huraian-huraian tambahan yang 
baru dan penghalusan-penghalusan yang perlu untuk menjadikan tafsir itu sebuah tafsir haraki yang sempurna. 
Usaha ke arah itu menjadi lebih lancar apabila beliau dibebaskan dari penjara dengan campurtangan Presiden 
Republik lraq, Abdul Salam 'Arif pada masa itu. Dalam kesempatan ini beliau telah berjaya membuat 
pembaharuan tafsir itu hingga ke juzu' yang ketiga belas di mana tamatnya Surah Ibrahim, tetapi beliau tidak 
sempat mengemaskinikan juzu'-juzu' yang baki, kerana beliau tiba-tiba ditangkap kembali atas tuduhan- 
tuduhan yang palsu dan zalim. 

Setelah diundang ke alam para syuhada' Tafsir Fi Zilalil-Qur'an merupakan satu-satunya tafsir yang paling 
iuas tersebar di seluruh dunia Islam di zaman ini, di samping menjadi bahan-bahan kajian dan rujukan utama 
para ulama' dan para mufassirin. Ujar Dr. Hasan Farahat : 

"Tafsir Fi Zilalil-Qur'an" telah menjadi begitu terkenal dengan sebab Sayyid Qutb (Rahimahullah) 
telah menulis tafsir ini sebanyak dua kali, kali pertama ia menulis dengan tinta seorang alim dan kali 
kedua dia menulis dengan darah syuhada'". 

Ujar Yusof al-'Azim, 

"Tafsir Fi Zilalil-Qur'an" adalah wajar dianggap sebagai satu pembukaan Rabbani yang diilhamkan 
Allah kepada penulisnya. Beliau telah dianugerahkan matahati yang peka yang mampu menangkap 
pengertian-pengertian, gagasan-gagasan dan fikiran yang halus yang belum dicapai oleh mana- 
mana penulis tafsir yang lain. Adalah jelas sekali bahawa keimanan beliau yang tulen, pembacaan 
beliau yang luas, pengalamannya yang mendalam dan bakat-bakat semuiajadi yang gemilang telah 
menjadikan Tafsir Fi Zilalil-Qur'an sebuah tafsir yang unik dan secara adil dapat diletakkan di 
kemuncak tafsir-tafsir yang lama dan yang baru, di mana terkumpul penjelasan-penjelasan yang 
syumul, himpunan ilmu pengetahuan, huraian dan citarasa dan da'wah yang lantang ke arah 
mengulangi semua hayat Islamiyah" 

Sementara Dr. Saleh Abdul Fatah al-Khalidi, pengkaji karya-karya Sayyid Qutb dan penulis biografi yang 
terkenal telah berkata : 

“Sayyid Qutb dalam Tafsir Fi Zilalil-pudan adalah dianggap sebagai mujaddid di dalam dunia tafsir, 
kerana beliau telah menambahkan berbagai-bagai pengertian dan fikiran haraki, dan berbagai-bagai 
pandangan tarbiyah yang melebihi tafsir-tafsir yang lalu, juga dianggap sebagai pengasas pengajian 
baru dalam ilmu tafsir, di mana beliau telah memperkenalkan aliran tafsir haraki". 

Itulah liku-liku hidup yang penuh bersejarah yang dilalui oleh al-alim ar-Rabbani Sayyid Qutb dalam 
perjalanan menamatkan pengembaraannya yang jauh di bawah bayangan al-Qur'anul-karim dan meninggalkan 
hasil pengembaraannya yang kekal abadi kepada umat Muslimin. 

Kemudian di waktu fajar .hari Isnin, 13 Jamadil Awal 1386 bersamaan 29 Ogos 1966 beliau telah menemui 
syahadatnya di tiang gantung setelah didapati bersalah oleh "Mahkamah Tentera" yang telah ditubuhkan oleh 
kerajaan revolusi di zaman itu. Mahkamah ini mempunyai sejarah pengadilan yang hitam dan banyak 
mengorbankan orang-orang yang tidak berdosa. Hukuman gantung itu telah dilaksanakan secara mendadak ke 
atas al-marhum tanpa menghiraukan bantahan dunia Islam dan menolak secara tidak sopan telegram rayuan 
peribadi dari Raja Saudi AI-Marhum Faisal ibn Abdul Aziz di mana baginda merayu supaya beliau dibebaskan 
dari hukuman gantung dan baginda bersedia memberi apa sahaja yang dituntut oleh Kerajaan Mesir. 

